open-index/open-wikipedia-markdown huggingface dataset:
Korsknapp

**Korsknapp** (*Glechoma hederacea*) er en flerårig, duftende urt i leppeblomstfamilien. 

Den er lav og teppedannende med krypende skudd som slår rot ved leddene. Bladene er nyreformete, grovtannete og har lang stilk. Blomstene sitter 2–5 sammen i kranser i bladhjørnene på opprette skudd som blir 10–30&nbsp;cm høye. Blomstene er som regel lys lilla med purpur flekker på underleppen, men kan være blå eller hvite. Pollenknappene er hvite og sitter vinkelrett mot hverandre så de danner et kors. Korsknapp blomstrer fra april til juni. Blomstene er som regel tvekjønnede, men det finnes også mindre hunnblomster. Pollineringen utføres av humler, bier, biller og maur.

Planten er giftig for hester og mange gnagere, men er ufarlig for mennesker. Mange insekter eter planten, blant annet korsknappraktbille (*Trachys scrobiculata*), som er rødlistet i Norge. Flere parasittiske sopper vokser på bladene; den vanligste er korsknapprust (*Puccinia glechomatis*).

Den var tidligere et mye brukt feber- og sårmiddel. I England ble den brukt som tilsetning i øl før humle ble vanlig. Den dyrkes av og til i hager som ampelplante eller markdekker, og det finnes en kultivar, 'Variegata', med spraglete blad.

Korsknapp foretrekker fuktig jordsmonn blant buskas, kulturmark eller i lauvskog. Den vil helst ha nøytral jord med pH 5,5–7,5 og trives godt i områder som er forstyrret av menneskelig virksomhet. I Norge vokser den nord til Troms, men den er sjelden i innlandet og i Nord-Norge.

I Europa finnes korsknapp nesten overalt unntatt på Balearene, Kreta, Færøyene, Island, Svalbard og i Tyrkia. Den er også vanlig i Vest-Sibir. I store deler av Nord-Amerika er korsknapp naturalisert og blir betraktet som en invaderende art. Nordgrensa følger 12&nbsp;°C-isotermen for juli. I Sørøst-Europa finnes den mer hårete *[[Glechoma hirsuta]]*, og i Øst-Asia vokser *[[Glechoma grandis]]*. Begge disse artene blir av og til betraktet som underarter av korsknapp.

Den er eneste norske art i korsknappslekten (*Glechoma*). Noen botanikere har plassert korsknapp i kattemynteslekten (*Nepeta*) som *Nepeta glechoma* eller *N. hederacea*.

## Litteratur
* 
* 
* 
* 

## Eksterne lenker
* 
* 

Illustration Glechoma hederacea0.jpg|Korsknapp i Thomés *Flora von Deutschland, Österreich und der Schweiz* (1885)
Vaarkorsknapp.jpg|En blåblomstret variant, tidlig mai på Hurum
Glechoma hederacea (6972114184).jpg|Blomst
Glechoma hederacea ENBLA03.jpg|Blader
Glechoma hederacea3 ies.jpg|Blomstrende skudd
Maajala juur.jpg|Krypende skudd med røtter
Puccinia glechomatis 60214.jpg|Blad med korsknapprust
Ringbanen

**Ringbanen** er en dansk S-togstrekning mellom Hellerup og Vigerslev. Første delstrekning ble åpnet fra Flintholm stasjon til Vigerslev i 1929, mens resten av banen ble åpnet i 1930.

## Referanser


## Eksterne lenker
* Banedanmark
Ertsvikskjær naturreservat

**Ertsvikskjær naturreservat** ble oppretta 15. desember 1978. Det ligger sørøst for Ersvika ytterst på Hurumlandet, i Asker kommune.

Naturreservatet omfatter det omtrent 10 dekar store Ersvikskjæret, og sjøen inntil 50 meter fra land rundt skjæret. Formålet med fredninga er å verne om fuglelivet. Det hekker flere ulike måkearter, ærfugl og knoppsvane på skjæret. Fra 15. april til 15. juli er det ferdselsforbud i naturreservatet.

Berggrunnen på skjæret består av gneis, og skjæret har noe spredt buskvegetasjon.

Landområdet nord for skjæret er ikke verna, men bare 500 meter lengre øst på fastlandet starter Sandbukta–Østnestangen naturreservat. Også de øvrige øyene sør for Tofte er verna som naturreservater. 

## Referanser


## Eksterne lenker
* 
* Naturreservatrs verneforskrift hos Lovdata
St. Sofia-katedralen (Polotsk)

**St. Sofia-katedralen** er en katedral i byen Polotsk i Belarus. Den er sannsynligvis landets eldste kirke, og ble oppført i perioden 1044-66.

Katedralen ble bygget i Fyrstedømmet Polotsks storhetstid, i regjeringstiden til Vseslav. Store deler av inventaret til katedralen ble røvet fra St. Sofia-katedralen i Novgorod i 1067.

St. Sofia-katedralen har blitt kraftig bygget om ved flere anledninger, siste gang etter at Peter den store hadde brukt den som kruttlager i 1710 med katastrofalt utfall. Arkitekten Johann Christoph Glaubitz ble da hentet inn fra Vilnius, med det resultat at katedralen ble gjenoppbygget i såkalt «Vilnius-barokk».

## Eksterne lenker
*
St. Sofia-katedralen

**St. Sofia-katedralen** kan vise til:

*Hagia Sofia i Istanbul
*St. Sofia-katedralen (Polotsk)
*St. Sofia-katedralen (Novgorod)
*St. Sofia-katedralen (Kyiv)
University of Portland

** University of Portland ** er et uavhengig, katolsk universitet i Portland i delstaten Oregon, USA. Det ble opprettet i 1901 og er søsteruniversitetet til University of Norte Dam i Indiana.

Universitetet drives av Det hellige kors' orden (Congregation of the Holy Cross).

Skolene omfatter:
*College of arts & sciences, 
*UP Graduate School
*UP School of Business
*UP School of Education
*UP School of Engineering
*UP School of Nursing

UP er faglig sett det bredeste liberal arts-universitetet i Oregon. Siden 1951 tilbyr skolen også reserveoffiserstrening (ROTC) for USAs luftforsvar.

Ved universitetet var det 3&nbsp;478 studenter og 306 vitenskapelig ansatte i 2006, og samme året var skolepengene US$ 26&nbsp;390 for alle studenter, uavhengig av bosted. Studiene gis opp til mastergradsnivå.

## Referanser


## Eksterne lenker
*
Universidad de Puerto Rico

**Universidad de Puerto Rico** (engelsk: *University of Puerto Rico*) er et statsseid (Commonwealth of Puerto Rico) land-grant-universitet i San Juan på Puerto Rico. Det er landets eldste offentlige universitet. Universitetssystemet har ytterligere 9 læresteder i Puerto Rico.

Flaggskipcampusen i San Juan ble opprettet i 1903 på restene av *Escuela Normal Industrial* (grunnlagt 1900). I 1908 ble det tatt inn under Morrill Act og ble dermed et amerikansk land-grant-universitet. I 1966 ble medisin-fakultetet skilt ut som selvstendig lærested. Det er egne fakulteter for jus og økonomistudier (business).

Campusen i Mayagüez tilbyr landbruks-, ingeniør- og økonomifaglige studier. Også Ponce-campusen er hovedsakelig ingeniørfaglig innrettet, og het tidligere *Colegio Universitario Tecnológico de Ponce*.

Lærestedene er:
* Universidad de Puerto Rico, Rio Piedras, San Juan (1903) – 20&nbsp;528 studenter
* Universidad de Puerto Rico, Mayagüez Campus (1911) – 12&nbsp;380 studenter
* Universidad de Puerto Rico, Recinto de Ciencias Médicas, San Juan (1950) – 2&nbsp;289 studenter
* Universidad de Puerto Rico, Humacao (1962) – 4&nbsp;306 studenter
* Universidad de Puerto Rico, Arecibo (1967) – 4&nbsp;146 studenter
* Universidad de Puerto Rico, Cayey (1967) – 3&nbsp;634 studenter
* Universidad de Puerto Rico, Ponce (1970) – 3&nbsp;486 studenter
* Universidad de Puerto Rico, Bayamon (1971) – 4&nbsp;638 studenter
* Universidad de Puerto Rico, Aguadilla (1972) – 3&nbsp;231 studenter
* Universidad de Puerto Rico, Utuado (1979) – 1&nbsp;514 studenter

Ved universitetet var det 60&nbsp;150 studenter og 4&nbsp;400 vitenskapelig ansatte i 2006, og samme året var skolepengene i snitt ca. US$ 2&nbsp;000 for studenter folkeregistrert i San Juan. Studiene gis opp til doktorgradsnivå i San Juan og Mayagüez, og bachelornivå andre steder.

## Referanser


## Eksterne lenker
* Universidad de Puerto Rico 
* UPR Mayagüez
* UPR Ponce
Malawis sentralbank

**Malawis sentralbank** (Reserve Bank of Malawi) er sentralbanken i Malawi. 

Banken ble vedtatt i 1964, og startet driften i juni 1965. Den erstattet en filial av Federal Bank of Rhodesia and Nyasaland, som fungerte som sentralbank i Føderasjonen av Rhodesia og Nyasaland. Denne føderasjonen bestod av det som i dag er sørlige Rhodesia (i dag Zimbabwe), nordlige Rhodesia (i dag Zambia) og Nyasaland (i dag Malawi). Føderasjonen ble oppløst i 1963. 

I 1981 flyttet banken sitt hovedkontor fra Blantyre til Lilongwe. I 1989 ble sentralbankloven revidert, og endret slik at sentralbanken ikke lenger var underlagt Finansdepartementet, men ble en selvstendig enhet, løsrevet fra regjeringen. Med dette ble også pengepolitikken skilt fra finanspolitikken, som fortsatt utøves av Malawis Finansdepartement. Sentralbanken må sørge for at disse to økonomiske virkemidlene er i overensstemmelse med hverandre. 

Sentralbanken er pr februar 2021 Wilson Banda, han overtok etter Dalitso Kabambe i juli 2020.

## Se også
*Liste over verdens sentralbanker 

## Referanser


## Eksterne lenker
*
Ardian Fullani

**Ardian Fullani** (født 1955) er en albansk økonom, som var sentralbanksjef i Albanias bank fra oktober 2004 til september 2014.  

Han er utdannet fra Universitetet i Tirana, og ble utnevnt som sentralbanksjef 28. oktober 2004. Han tok da over etter Shkëlqim Cani. Han ble også gjenutnevnt for en ny periode i november 2011.

Fullani etablerte en pris, «Governor's Award», som hvert år tildeles den albanske studenten som har levert den beste diplomoppgaven på høyskolenivå. Den første tildelingsseremonien ble avholdt 31. oktober 2006. 

Den 5. september 2014 ble han arrestert, i forbindelse med underslag gjort av en nyansatt i sentralbanken, fordi myndighetene mente at Fullani ikke sørget for gode nok kontrollrutiner. Elisabeta Gjoni overtok som midlertidig sentralbanksjef. 

## Referanser


## Eksterne lenker
* Albanias bank – ''The Governor of the Bank of Albania''
Brita

**Brita** er en kortform eller kjæleform av kvinnenavnet *[[Birgitta]]*, som kommer av *Brigida*, den latinske formen av det keltiske navnet *Brighid*, med opprinnelse i de keltiske ordene *briganti*/*brig*, «høy, mektig» eller *brigh*, «styrke, kraft».

## Utbredelse

|}

Formen *Britha* var et populært navn på norske jentebarn på begynnelsen av 1800-tallet. Formen Brita var populær på 1870-tallet.

## Kjente personer med navnet
Personene i listen er ordnet kronologisk etter fødselsår.
* Brita Pollan (født 1939), norsk religionshistoriker og forfatter
* Brita Skybak (født 1960), norsk bildekunstner
* Brita Bungum (født 1964), norsk sosiolog
* Brita Møystad Engseth (født 1966), norsk programleder og filmkritiker
* Brita Granström (født 1969), svensk-britisk illustratør
* Brita Nilsson, norsk høyskolelektor og forfatter

## Annen bruk av navnet
* *Brita* var blant de hundre vanligste navnene på kyr i Norge i 1988.

## Referanser


## Eksterne lenker
*
Bertrand Delanoë

**Bertrand Delanoë** (født 30. mai 1950 i Tunis) er en fransk politiker. Han er medlem av Parti socialiste. Delanoë var medlem av Nasjonalforsamlingen fra 1981 til 1986 og var senator fra 1995 til 2001, da han ble valgt til ordfører i Paris. Han ble gjenvalgt som ordfører i kommunevalget våren 2008.

## Referanser


## Eksterne lenker
*
Minnesmerke

Et **minnesmerke** er en utformet gjenstand som er varig plassert i det offentlige rom for å minne om en person eller en begivenhet. Et minnesmerke i form av en bauta eller steinstøtte kalles også **minnestein**.  Et minnesmerke i form av en tavle kalles også **minnetavle**.

Minnesmerker kan finnes i former som standardiserte skilt, tavler av stein eller bronse på vegger eller murer, som billedhoggerverker i form av relieffer, byster eller frittstående statuer i alle stilarter og varige materialer, eller som byggverk (gravhauger, pyramider eller mausoleer o.a.)

## Se også
* Gravminne
* Epitafium
* Kenotaf
* Monument
* Verdensarv
* Kulturminnevern
* «Foreningen til Norske Fortidsmindesmerkers Bevaring»

## Eksterne lenker
*
Hutong

**Hutong** (kinesisk: 胡同, pinyin: *hútòng*) er smale gater eller grender, først og fremst assosiert med Beijing og andre nordkinesiske byer.

Ordet *hutong* kommer fra mongolsk *hottog*, som betyr «vannbrønn».

Etter opprettelsen av Folkerepublikken Kina i 1949 er mange av Beijings gamle hutonger forsvunnet, og er blitt erstattet av brede boulevarder og høyhus. Mange forlot sine gamle boliger i hutongene med glede, selv om deres familier hadde bodd der i mange generasjoner. De fikk nå leiligheter med moderne utrustning som innlagt vann og elektrisitet. Distriktet Xicheng er et eksempel: Nesten 200 hutonger av de tidligere 820 forsvant. 

I 1980-årene hadde Beijing fortsatt 3.679 hutonger. Det tallet er frem til 2008 sunket med over 40 prosent. 

Men mange av Beijings gamle hutonger finnes fortsatt, og flere av dem er blitt vernet. De tiltrekker seg turister som befarer dem med pedicabs.

Ytterligere et stort antall hutonger i Beijing er imidlertid blitt revet som en del av forberedelsene til Sommer-OL 2008. Beslutningen ble kritisert av UNESCO, FNs organisasjon for undervisning, vitenskap og kultur. Flere lokale grupper har også protestert mot rivingen av Beijings historiske bebyggelse.

## Se også
* Siheyuan

## Eksterne lenker
* 
* Hutongs pictures in Liulichang, Qianmen and Panjiayuan 
* ''China Daily'' article on hutong research 
* "Bye Bye Beijing" - The Hutong Destruction by Photojournalist Sean Gallagher
* Del 1,  Del 2 &ndash; turistvideoer
Beijing filmakademi

**Beijing filmakademi** (kinesisk: 北京电影学院, pinyin: *Běijīng Diànyǐng Xuéyuàn*, forkortet **BFA**) er et privat universitet i Beijing i Folkerepublikken Kina. Den begynte som filmskole i 1950. Den er blitt til Asias største institusjon på universitetsnivå for utdannelse i film- og fjernsynsproduksjon. 

## Eksterne lenker
* 
* Beijing Film Academy - Scholarship Council
Robson Green

**Robson Green** (født 18. desember 1964 i Hexham) er en engelsk skuespiller og TV-produsent. 

Han begynte sin skuerspillerkarriere i TV-seriene Casualty i 1989 og Soldier Soldier og har medvirket i Touching Evil, Grafters og Reckless. I 1996 startet han produksjonsfirmaet Coastal Productions som blant annet produserer *Wire in The Blood*, basert på bøkene om Tony Hill og Carol Jordan av Val McDermid. Green spiller selv hovedrollen som Tony Hill. 
Til nå har det blitt laget seks serier av Wire in the Blood. I de tre første spiller Hermione Norris Carol Jorden, men i den fjerde serien blir hun ble erstattet av DI Alex Fielding, spilt av Simone Lahbib. Serien har gått som påskekrim på TV 2 og som selvstendig krimserie på samme kanal.   

Green er også en habil musiker. Simon Cowell overtalte Green og en medskuespiller (Jerome Flynn) i *Soldier Soldier* til å spille inn en versjon av Unchained Melody sammen med «(There'll Be Bluebirds Over) The White Cliffs of Dover». Singelen lå på førsteplass i syv uker på den engelske listene i 1995 og solgte mer enn 1,9 millioner kopier. Duoen vant The Music Week Awards i 1996 for beste singel og beste album.

## Referanser


## Eksterne lenker
* Offisiell Website: The Robson Green Web Site
*
Jaffa-opptøyene

**Jaffa-opptøyene** (hebraisk: מאורעות תרפ"א, *Me'oraot Tarpa*) viser til opptøyene og drapene som fant sted i det britisk-kontrollerte Palestinamandatet fra 1. til 7. mai 1921 da arabere gikk til angrep på den jødiske befolkningen. Etter en ulovlig 1. mai-demonstrasjon av det jødiske kommunistpartiet brøt det ut opptøyer blant den arabiske befolkningen i byen Jaffa. 47 jøder og 48 arabere ble drept, de sistnevnte stort sett av britisk politi. 146 jøder og 73 arabere ble såret.

Volden nådde så langt som til landsbyen Abu Kabir utenfor Jaffa. Den jødiske Yitzker-familien eide en melkegård i utkanten av nabolaget, der de leide ut rom. På tidspunktet for opptøyene bodde forfatteren Yosef Haim Brenner, der. Han var en av pionerene innen moderne hebraisk litteratur. Den 2. mai 1921, til tross for advarsler, nektet Yitzker og Brenner å forlate gården og de ble myrdet, sammen med Yitzkers tenåringssønn, hans svigersønn og to andre leietakere.

En konsekvens av opptøyene var at de jødiske immigrantenes forhold til mandatmakten Storbritannia og til den arabiske befolkningen ble forverret. En annen konsekvens var at Storbritannia i årene etter opprøret forsøkte å bremse jødisk immigrasjon til Palestina.

## Referanser


## Eksterne lenker
Bhavavarman I

**Bhavavarman I** var en konge i det kambodsjanske kongeriket *Kamboja*, som senere skulle bli til Khmerriket. Selv om de nøyaktige årstallene for hans regjeringstid er ukjente er det sikkert at han satt ved makten rundt år 598.

Bhavavarmans dronning het *Kambuja-raja-lakshmi*, og det var gjennom henne han kom inn i kongerekken. Han var sannsynligvis også barnebarn av kongen av Funan, et nabokongedømme som var mektigere enn det kambodsjanske på denne tiden.

Den viktigste arven etter Bhavavarmans tid som konge var utvidelsen av Kamboja til Mekongdalen, etter angrep mot både Funan og Champa, et gammelt vietnamesisk kongedømme. Bakgrunnen for disse angrepene er ikke klare, men det mest sannsynlige er konflikten rundt Rudravarmans vei til kronen i Funan; Rudravarman drepte den lovmessige arvingen og Bhavavarman kan ha sett seg selv som den rettmessige etterfølgeren i denne kongerekken. Det er riktignok ikke klart om han ønsket å bestige tronen i Funan selv, eller om han bare ønsket å fjerne Rudravarman slik at den neste i blodslinjen kunne ta plassen.

Bhavavarman ble etterfulgt av sin bror Chitrasena, som tok navnet Mahendravarman da han ble kronet. Kinesiske nedtegnelser fra perioden indikerer at Chitasentra var ansvarlig for en større del av erobringene og slagene enn sin bror, men man antar at det var et samarbeid mellom de to brødrene. De kinesiske skeiftene indikerer også at den nye kongen i Funan var en «ond konge» som ikke fulgte buddhismen. Både Bhavavarman og hans bror kunne passe til denne beskrivelsen siden begge bekjente seg til den tradisjonelle shivaismen i Kamboja.

## Referanser
Pressens offentlighetsutvalg

**Pressens offentlighetsutvalg** ble i 1971 opprettet av Norsk Presseforbund og har som formål å bidra til mer åpenhet i samfunnet.

I dag består utvalget av 15 redaktører og journalister som alle har vist en spesiell interesse for offentlighet. Utvalgets leder er Siri Gedde- Dahl. Utvalget jobber for økt innsyn og større kompetanse om innsynslovverk blant redaksjonelle medarbeidere. Via nettsiden offentlighet.no gir utvalget bistand til journalister som ønsker informasjon fra offentlige journaler, tilgang til møter, rettssaker osv. Der finnes også ferdige klagebrev til bruk når krav om innsyn i forvaltningen blir avslått.

**Utvalgets medlemmer (2012-2014)**

1.  Siri Gedde-Dahl, leder, journalist i Aftenposten. 2.  Sarah Sørheim, nestleder, redaktør Etter Børs, Dagens Næringsliv. 3. Arne Jensen, Generalsekretær i Norsk Redaktørforening. 4. Per Anders Johansen, journalist i Aftenposten. 5. Ina Lindahl Nyrud, advokat i Norsk Journalistlag. 6. Nils E. Øy, tidl. generalsekretær, Norsk Redaktørforening. 7. Vegard Venli, journalist i Kommunal Rapport. 8. Ola Karlsen, journalist i ABC nyheter. 9. Leif Steinholt, journalist i Helgelands Blad. 10. Espen Andersen, journalist i NRK (Brennpunkt). 11. Berit Nyman,assisterende daglig leder, Fagpressens informasjonskontor. 12. Thomas Frigård, journalist i Raumnes. 13. Bjørn Brandt, redaktør i Norddalen. 14. Øyvind Johan Heggstad, journalist i NRK (Møre og Romsdal). 15. Hanne Wien, journalist i Budstikka Media.

Utvalgets koordinator i Norsk Presseforbund er jurist Kristine Foss.

## Se også
* Pressens Faglige Utvalg
* Vær Varsom-plakaten
* Tekstreklameplakaten
* Redaktørplakaten

## Eksterne lenker
* 
*
Ski bibliotek

**Ski bibliotek** er et bibliotek i Nordre Follo kommune i Akershus. Biblioteket flyttet inn i nye lokaler i Ski Storsenter i 2003. Fra samme dato ble Ski lokalhistoriske arkiv en del av biblioteket.

## Historikk
*Kråkstad folkeboksamling* ble startet i 1907. Ski bibliotek så dagens lys i 1922, Siggerud bibliotek åpnet i 1946, og Langhus bibliotek åpnet i 1962. I 1964 begynte Ski kommune å bygge opp sitt desentraliserte biblioteksystem med hovedbibliotek i Ski sentrum og filialer på Kråkstad, Siggerud og Langhus. Kråkstad filial ble lagt ned i 1999 og Langhus filial ble midlertidig lagt ned i 2002. Siggerud filial ble lagt ned 1. januar 2011. I 2003 ble Ski lokalhistoriske arkiv en del av Ski bibliotek.

## Nøkkeltall
Biblioteket hadde totalt 171 017 utlån og 174 809 besøkende i 2009, og besvarte 19 630 spørsmål fra lånerne.

**Åpningstimer**
Antall åpningstimer (1.oktober 2007)
- Hovedbiblioteket: 43 timer per uke (reduserte åpningstider i juni, juli og august)
- Ski lokalhistoriske arkiv: hovedbibliotekets åpningstid

**Ansatte**
Ved Ski bibliotek er det 12 ansatte (1.oktober 2007)
- Hovedbiblioteket: 9,85 årsverk
- Ski lokalhistoriske arkiv: 0,8 årsverk

## Ski lokalhistorisk arkiv
Arkivet er en del av bibliotekdriften og har nå vært i drift siden 2002. I magasinet oppbevares rundt 160 hyllemeter lokalhistorisk arkivmateriale. Grunnstammen i arkivet er *Det gamle Kråkstadarkivet* med arkivmateriale fra tiden fram til 1931 for Kråkstad og Ski sogn og arkivmateriale fra 1931-1963 for Kråkstad (den perioden da Kråkstad var egen kommune). I tillegg oppbevarer Ski lokalhistoriske arkiv en rekke private arkiv. I alt har arkivet pr. 14. august 2007 registrert 127 arkiv i sin samling. Rundt halvparten av disse er privatarkiv. Lokalhistorisk arkiv har også en omfattende fotosamling der 2588 bilder er digitalisert og gjort tilgjengelige via bibliotekets nettsider. Ytterligere 2000 bilder vil bli digitalisert i løpet av 2007. Ski lokalhistoriske arkiv har videre også en samling eldre lydopptak og ca. 2300 kassetter med materiale fra TV Follos virksomhet på 1990-tallet. Ikke noe av dette materialet er digitalisert.

## Eksterne lenker
* Søk i Bibliotekets kataloger
* http://www.ski.kommune.no/biblioteket Bibliotekets hjemmeside
* Søk etter lokalhistoriske bilder
* http://www.ski.kommune.no/Servicetorg/Administrasjon/Virksomheter/Biblioteket/Om-biblioteket/Strategiplan-for-Ski-bibliotek1/Strategiplan for biblioteket
Kvadrant

:*For kvadranter i inndelingen av menneskers bitt, se [[tenner]]. For de kvadranter som forekommer i tv-serien [[Star Trek]], se [[Galaktiske kvadranter]]*

Aksene i et koordinatsystem deler inn planet i fire adskilte områder, **kvadranter**. Man nummerer dem vanligvis mot klokken/motsols, med starten i den øvre høyre kvadranten.

## Se også
*Kartesisk koordinatsystem
Frankfurts undergrunnsbane

**Frankfurts bybane** (*U-Bahn*) er et kombinert T-bane/bybane/trikke-system i den tyske byen Frankfurt am Main. Den første strekningen ble åpnet i 1968, de andre strekningene ble utbygd etappevis.

Bybanenettet er tilrettelagt som et blandet system, der linjene gjennom sentrum har metrostandard og de perifere strekningene er utbygd som bybane. I dag består bybanen av 9 linjer med tilsammen 65 km som føres via tre sentrale tunnelstrekninger (strekningene A, B og C) gjennom sentrum, der de danner en trekant. Linjenettet har 84 holdeplasser, derav er 27 underjordiske. Det daglige passasjerantallet er rundt 300&nbsp;000, i 2008 ble 112 millioner passasjerer transportert.

Siden 1996 drives bybanen av Verkehrsgesellschaft Frankfurt am Main mbH (VGF), et selskap som tilhører byen Frankfurt am Main. Det meste av banens materiell og infrastruktur eies av dette selskapet. Banen er medlem av Rhein-Main-Verkehrsverbund (RMV), et tariffsystem som dekker hele det sydlige Hessen.

 

Linje U4 hadde full metrostandard før den i 2008 ble forlenget fra Seckbacher Landstraße til Enkheim. Linje U5 kjører delvis som trikk. En fjerde hovedtrasé D er under utredning. Linjene U8 og U9 ble satt i drift 12. desember 2010 da strekning Ds delstrekning mellom Niederursel og Kalbach ble åpnet.

## Hovedstrekningene

*Strekning A, Ginnheim/Oberursel/Bad Homburg – Frankfurt Südbahnhof
*Strekning B, Preungesheim/Bornheim – Frankfurt Hauptbahnhof
*Strekning C, Praunheim/Hausen – Ostbahnhof/Enkheim
*Strekning D, Niedereschbach – Schwanheim (delvis prosjektert)

Bybanenettet suppleres av S-Bahn Rhein-Main (*S-Bahn*) som dekker Frankfurt og den omliggende regionen, og av Frankfurts trikkenett som dekker de bydelene som ikke har bybane.

## Referanser


## Eksterne lenker
*
Altenahr

**Altenahr** er et tettsted med 1 659 innbyggere (2006) i Landkreis Ahrweiler, i Rheinland-Pfalz i Tyskland. Stedet ligger ved elven Ahr i Eifelfjellene, omtrent 10&nbsp;km vest for Bad Neuenahr-Ahrweiler og rundt 35&nbsp;km sørøst for Bonn. Utenfor Altenahr ligger Burg Kreuzberg.

## Eksterne lenker
*
Fyrstedømmet Rjazan

**Fyrstedømmet Rjazan** (russisk: Рязанское княжество) var et russisk fyrstedømme med senter i byen Rjazan. Fyrstedømmet ble opprettet i 1129 i forbindelse med fragmenteringen av Kievriket, og utgikk fra det tidligere fyrstedømmet Murom-Rjazan.

Fyrstedømmet Rjazan befant seg syd for fyrstedømmet Vladimir-Suzdal på steppens grenseområde, i nærheten av områdene bebodd av de tyrkiske folkegruppene. Under mongolenes invasjon av Russland var derfor Rjazan det første større fyrstedømmet som ble erobret av mongolene. 

Den siste fyrsten av Rjazan, Ivan V, ble tatt til fange av Vasilij III i 1516. Dette var på grunn av samarbeidet med Krim-tartarenes khan Mehmed I Giray. I 1521 flyktet Ivan til Storfyrstedømmet Litauen, noe som førte til at moskovittene innlemmet Rjazan i Storfyrstedømmet Moskva.
## Eksterne lenker
*
With Oden on Our Side

***With Oden on Our Side*** er Amon Amarths sjette studioalbum.

## Sporliste
# «Valhall Awaits Me» – 4:43
# «Runes to My Memory» – 4:32
# «Asator» – 3:04
# «Hermod's Ride to Hel: Loke's Treachery Part 1»
# «Gods of War Arise» – 6:02
# «With Oden on Our Side» – 4:34
# «Cry of the Black Birds» – 3:49
# «Under the Northern Star» – 4:17
# «Prediction of Warfare» – 6:36

## Eksterne lenker
*
Fate of Norns

***Fate of Norns*** er Amon Amarths femte studioalbum.

## Sporliste
# «An Ancient Sign of Coming Storm»  − 4:38       
# «Where Death Seems to Dwell»  – 4:58       
# «The Fate of Norns»  – 5:58       
# «The Pursuit of Vikings»  – 4:30       
# «Valkyries Ride»  – 4:57       
# «The Beheading of a King»  – 3:24       
# «Arson»  – 6:48       
# «Once Sealed in Blood»  – 4:50
### Bonus-DVD (bare tilgjengelig i spesial utgaven)
Amon Amarth live på Grand RokkReykjavík i Reykjavík, Island. DVD-en er på 45 min.

# «Death in Fire»
# «The Last with Pagan Blood»
# «For the Stabwounds in Our Backs»
# «Masters of War»
# «The Sound of Eight Hooves»
# «Bloodshed»
# «Versus the World»
# «Victorious March»

## Eksterne lenker
*
Volodymyr Stelmakh

**Volodymyr Semenovytsj Stelmakh** (Володимир Семенович Стельмах) (født 18. januar 1938) er en ukrainsk samfunnsøkonom og bankmann. 

Han har hovedfag (*kandidat nauk*) innen samfunnsøkonomi. Han begynte å jobbe i Ukrainas nasjonalbank i 1992, og var sentralbanksjef fra januar 2000 til desember 2002, samt fra 16. desember 2004 til desember 2010. Hans første periode som sentralbanksjef startet da daværende sentralbanksjef Viktor Jusjtsjenko ble statsminister. Hans andre periode som sentralbanksjef startet i 2004, da han erstattet Serhij Tihipko, og utløp egentlig 16. desember 2009 (5-årsperiode). Men siden presidenten ikke gjorde noe for å erstatte ham, ble han sittende. I juli 2010 besluttet perlamentet å utvide sentralbanksjefstillingens åremålsperiode fra 5 til 7 år, men den 23. desember 2010 ble Stelmakh likevel avskjediget. Serhij Arbuzov overtok stillingen. 

Fra 2003 til 2004 var han leder for representantskapet i Brokbusinessbank i Kyiv, og da han ble fratatt stillingen som sentralbanksjef i 2010 ble han utnevnt til rådgiver for president Viktor Janukovytsj.

21. august 2007 ble han utnevnt til Helt av Ukraina, da han ble tildelt utmerkelsen statsordenen.

## Referanser


## Eksterne lenker
* Utnevnelsen av Stelmakh som Helt av Ukraina (ukrainsk)
Bakhtsjysaraj

**Bakhtsjysaraj** (ukrainsk og russisk: Бахчисарай; krimtatarsk: *Bağçasaray*, tatarsk for *Havepalasset*) er en by på Krim i Ukraina. Den er hovedstad i distriktet med samme navn, og har 26&nbsp;400 innbyggere (2006). Byen er mest kjent som hovedstaden i Krim-khanatet, og Bakhtsjysarajs store turistattraksjon er Hansaray, palasset til khanene av Krim.

Byen er først nevnt i 1502, og ble Krim-khanatets hovedstad i 1532 i Sahib I Girays regjeringstid. Byen var deretter det politiske og kulturelle senteret for Krim-tartarene frem til khanatet ble erobret av Russland i 1783. Byen beholdt sin kulturelle betydning også etter dette, helt til tartarene ble fordrevet fra Krim i mai 1944.

Asteroiden 3242 Bakhchisaraj, oppdaget av ukraineren Nikolaj Tsjernykh, er oppkalt etter byen. Byen er også kjent i Russland for Aleksandr Pusjkins dikt *[[Fontenen i Bachtjysaraj]]*, senere koreografert som ballett av Rostislav Zakharov.

## Referanser


## Eksterne lenker
*
Jiaotonguniversitetet i Beijing

**Beijing Jiaotong-universitet** (kinesisk: 北京交通大学; pinyin: *Běijīng Jiāotōng Dàxúe*), fra 1949 til 2003 kjent som *Det nordlige Jiaotong-universitet* (北方交通大学; pinyin: *Běifāng Jiāotōng Dàxúe*) er et universitet i Beijing i Kina.

Det har *campus* i Xizhimen i bydistriktet Haidian. 

Dets historie går tilbake til Shanhaiguan Beiyang jernbaneskole og Nanyang offentlige skole, begge grunnlagt av Qing-dynastiets regjering i 1896. 

## Eksterne lenker
*
U-Bahn

**U-Bahn** er det tyske begrepet for T-bane eller undergrunnsbane. Se også S-Bahn.

Følgende T-banesystemer finnes i Tyskland:
* Berlins undergrunnsbane
* Frankfurts undergrunnsbane
* Hamburgs undergrunnsbane
* Nürnbergs undergrunnsbane
* Münchens undergrunnsbane

I Østerrike:
* Wiens undergrunnsbane
Slaget ved Kalkaelven

**Slaget ved Kalkaelven** den 31. mai 1223 sto mellom mongolene og Kievriket under mongolenes invasjon av Russland. Slaget stod ved elven Kalka, i det som i dag er Donetsk oblast i Ukraina.

Slaget endte i en overveldende mongolsk seier, men mongolene valgte å ikke følge opp seieren og trakk seg heller østover for å samles med Djengis Khans hovedstyrke.

## Beskrivelse
Russerne var ledet av blant annet Mstislav Mstislavitsj og Mstislav III, mens mongolene sto under kommando av Subotai og Jebe. Størrelsen på den russiske styrken er noe uklar, men estimatene går fra 30&nbsp;000 til 80&nbsp;000. Mongolene hadde ca. 20&nbsp;000 mann.

Under slaget ble russernes styrke omringet av mongolenes kavaleri, og slaget utviklet seg til en virkelig massakre. Det har blitt anslått at russerne mistet 50&nbsp;000 mann mens mongolens tap var neglisjerbare, og militærhistorikeren Richard A. Gabriel har beskrevet Subotais felttog som «et av de største eventyrene i kavalerikrigingens historie».

Russerne mistet mesteparten av hærstyrkene sine, og ville neppe hatt mulighet til å stoppe mongolene om de hadde fortsatt felttoget. Subotai kom imidlertid tilbake sammen med Batu Khan i 1237, og med en hær på 120&nbsp;000 mann hadde de små problemer med å erobre Kievriket og trekke videre inn i Europa.

## Referanser
Rederansvarsforsikring

**Rederansvarsforsikring** (engelsk: *Protection and indemnity insurance*, ofte forkortet til *P&I*) er en sjøforsikring som dekker forpliktelser overfor tredjepart og utgifter som oppstår ved å eie eller drive skip. Det sammenlignes ofte med vanlig ansvarsforsikring, i motsetning til andre typer sjøforsikring som skrog- og maskineriforsikring og krigsrisikoforsikring.

Rederansvarsforsikring tegnes hovedsakelig av skipsredere organisert i gjensidige selskaper, kjent som P&I-klubber.
Tattooed Millionaire

***Tattooed Millionaire*** er Bruce Dickinsons første soloalbum.

## Sporliste
# «Son of a Gun» – 5:55
# «Tattooed Millionaire» – 4:28
# «Born in '58» – 3:40
# «Hell on Wheels» – 3:39
# «Gypsy Road»  – 4:02
# «Dive! Dive! Dive!» – 4:41
# «All the Young Dudes» (David Bowie) – 3:50
# «Lickin' the Gun» – 3:17
# «Zulu Lulu»  – 3:28
# «No Lies» – 6:17

## Kilder
*
Kaltsjyk

**Kaltsjyk** (ukrainsk: Кальчик, også kjent som **Kalka**) er en liten elv i det sydøstre Ukraina. Den renner fra Listvanka inn i elven Kalmius før denne munner ut i Azovhavet ved Mariupol.

Elven er kjent fra slaget ved Kalkaelven i 1223, mellom mongolene og Kyivriket.

## Referanser


## Eksterne lenker
*
Kalka

**Kalka**  (hindi: कालका) er en by i distriktet Panchkula i den indiske delstaten Haryana.

Byen er kjent som startpunktet for smalsporbanen Kalka-Shimla Railway.
Fylkesvei 7538

**Fylkesvei 7538** går mellom Botn og Kalviksjøen i Hamarøy kommune.

Frem til 2019 hadde veien betegnelsen fylkesvei 683 (Nordland).

## Kommuner og knutepunkter

*Endepunkt Kalviksjøen

## Referanser




## Eksterne lenker
* Vegvesenets vegkart 
*
Versus the World

***Versus the World*** er Amon Amarths fjerde studioalbum. Albumet kom også som «Viking Edition» som inneholdt alle sangene fra deres første demo, *Thor Arise*. Bonus-CD-en er på 74 minutter og 38 sekunder.

## Sporliste

# «Death in Fire» &ndash; 4:54
# «For the Stabwounds in Our Backs» &ndash; 4:56
# «Where Silent Gods Stand Guard» &ndash; 5:46
# «Versus the World» &ndash; 5:22
# «Across the Rainbow Bridge» &ndash; 4:51
# «Down the Slopes of Death» &ndash; 4:08
# «Thousand Years of Oppression» &ndash; 5:42
# «Bloodshed» &ndash; 5:13
# «...And Soon the World Will Cease to Be» &ndash; 6:57
### «Viking Edition»
# «Siegreicher Marsch» (denne sangen er sunget på tysk og er oversatt som «Victorious March») &ndash; 7:54
# «Sorrow Throughout the Nine Worlds» &ndash; 3:53
# «The Arrival of the Fimbul Winter» &ndash; 4:26 
# «Burning Creation» &ndash; 4:59
# «The Mighty Doors of the Speargod's Hall» &ndash; 5:43
# «Under the Greyclouded Winter Sky» &ndash; 5:36
# «Burning Creation» &ndash; 4:49
# «Arrival of the Fimbul Winter» &ndash; 4:38
# «Without Fear» &ndash; 4:42
# «Risen from the Sea» &ndash; 5:43
# «Atrocious Humanity» &ndash; 5:54
# «Army of Darkness» &ndash; 5:27
# «Thor Arise» &ndash; 6:31
# «Sabbath Bloody Sabbath» (Black Sabbath-cover) &ndash; 4:22

## Eksterne lenker
*
Kulturskolen Mjølkefabrikken

**Kulturskolen Mjølkefabrikken** het opprinnelig **Toten Musikkskole** og eies og drives av Østre Toten kommune. Skolen holder til i Kapp Melkefabrikk på Kapp i Østre Toten.

Kulturskolen vant i 2004 prisen som Årets Kulturskolekommune.

## Eksterne lenker
* Kulturskolen Mjølkefabrikken
Liste over universiteter i Beijing

Beijing har et stort antall universiteter og høyere læreanstalter, og flere av dem har et internasjonalt renomme. Man kan særlig merke seg det som regnes som landets to mest fremstående læresteder, Pekinguniversitetet og Tsinghuauniversitetet. 

Det er 82 læresteder på universitetsnivå i Beijing. De tiltrekker seg også mange studenter fra utlandet, fra Japan, Korea, Nord-Amerika, Europa og Sørøstasia, og tilstrømningen er tiltagende (2008).

De utdanningsinstitusjoner som er oppført nedenfor er alle politisk administrert av det kinesiske undervisningsministerium.

*Beijing filmakademi () (grunnlagt i 1950)
*Beijing Foreign Studies University () 
*Beijing Forestry University () 
*Beijings universitet for språk og kultur ()
*Beijing Institute of Technology ()
*Beijing Jiaotong-universitet () 
*Beijings pedagogiske universitet () (grunnlagt 1902)
*Pekinguniversitetet () (grunnlagt i 1898)
*Beijing University of Aeronautics and Astronautics (Beihang University) () (grunnlagt i 1952)
*Beijing University of Chemical Technology () 
*Beijings universitet for kinesisk medisin () 
*Beijing University of Petroleum () 
*Beijing University of Posts and Telecommunications ()
*Beijing University of Technology ()
*Capital Normal University ()
*Central Academy of Drama ()
*Central Academy of Fine Arts ()
*Det sentrale musikkonservatorium ()
*Minzu-universitetet ()
*Central University of Finance and Economics ()
*China Agricultural University ()
*Det kinesiske musikkonservatorium ()
*China University of Political Science and Law ()
*Communication University of China ()
*École Centrale de Pékin
*North China Electric Power University ()
*Renminuniversitetet () (grunnlagt i 1937)
*Tsinghuauniversitetet () (grunnlagt i 1911)
*University of International Business and Economics ()
*University of International Relations ()
*University of Science and Technology Beijing ()
*Kinas kvinneuniversitet (中华女子学院)
*University of Chinese Academy of Sciences (中国科学院大学)
Fylkesvei 7562

**Fylkesvei 7562** går mellom Kjeldebotn og Djupdalsåsen i Narvik kommune. Veien er 14,3&nbsp;km lang.

Frem til 2019 hadde veien betegnelsen fylkesvei 732 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Central Conference of American Rabbis

**Central Conference of American Rabbis** (**CCAR**) er den viktigste reformjødiske organisasjonen i USA og Canada, og ble grunnlagt i 1889 av rabbineren Isaac Mayer Wise.

Den består hovedsakelig av rabbinere utdannet ved Hebrew Union College-Jewish Institute of Religion i USA (Cincinnati, New York City, Los Angeles) og Israel (Jerusalem). Medlemskap er også åpent for rabbinere utdannet i Europa, ved Leo Baeck College i London og Abraham-Geiger-Kolleg i Potsdam, samt for rabbinere som har sluttet seg til den reformjødiske retning etter å ha blitt ordinert andre steder. De fleste i den siste gruppen er utdannet ved Jewish Theological Seminary eller Reconstructionist Rabbinical College. 

CCAR utgir det vitenskapelige tidsskriftet *CCAR Journal* fire ganger i året. Organisasjonen eier også forlagshuset CCAR Press, som utgir religiøs litteratur på hebraisk og engelsk.

## Eksterne lenker
* Central Conference of American Rabbis
* Central Conference of American Rabbis Press
* Reform Judaism
Circuit de Monaco

**Circuit de Monaco** er en gatebane i Monaco. Banen går ved den kjente havnen og kasinoet, Casino de Monte-Carlo. Banen går midt i bebyggelsen i Monaco. Monacos Grand Prix avvikles på banen (siden 1950), det kjøres normalt 78 runder på banen som er 3,34 km lang.

## Referanser
Östadkulle

**Östadkulle** er et tettsted i Vårgårda kommune i Västra Götalands län i landskapet Västergötland i Sverige. I 2010 hadde tettstedet 245 innbyggere.

## Referanser
Patti Scialfa

**Vivienne Patricia «Patti» Scialfa** (SKAL-fah) (født 29. juli 1953 i Deal, New Jersey, USA) er en amerikansk musiker, særlig kjent for sin deltakelse i E Street Band. Hun har de senere år også utgitt soloalbum

Scialfa er også kjent for sitt ekteskap med Bruce Springsteen.

## Diskografi
* ***Rumble Doll*** *(1993)*
# «Rumble Doll»
# «Come Tomorrow» 
# «In My Imagination» 
# «Valerie» 
# «As Long as I (Can Be with You)» 
# «Big Black Heaven» 
# «Loves Glory» 
# «Lucky Girl» 
# «Charm Light» 
# «Baby Don't» 
# «Talk to Me Like the Rain» 
# «Spanish Dancer» 

* ***23rd Street Lullaby*** *(2004)* – (#152, US Billboard 200)
# «23rd Street Lullaby»
# «You Can't Go Back»
# «Rose»
# «City Boys»
# «Love (Stand up)»
# «Yesterday's Child»
# «Stumbling to Bethlehem»
# «Each Other's Medicine»
# «Romeo»
# «State of Grace»
# «Chelsea Avenue»
#  «Young in the City»

* ***Play It As It Lays*** *(2007)* – (#90, US Billboard 200)
# «Looking for Elvis» 	
# «Like Any Woman Would»
# «Town Called Heartbreak»
# «Play Around»
# «Rainy Day Man»
# «The Word»
# «Bad for You»
# «Run, Run, Run»
# «Play It as It Lays»
# «Black Ladder»

* Bidro med en sang kalt «Children's Song» på veldighetsalbumet *Every Mother Counts.* Sangen er en duett med ektefellen Bruce Springsteen (2011).

## Referanser


## Eksterne lenker
* 
* 
*
Lipstick (film)

***Lipstick*** er en amerikansk dramathriller fra 1976 med Margaux Hemingway i hovedrollen. Andre sentrale roller spilles av Mariel Hemingway, Chris Sarandon og Perry King. Regi er ved Lamont Johnson.

Filmen hadde undertittelen *Fryktens hevn* i Norge.

## Handling
Chris (Margaux Hemingway) er fotomodell og lever av å fremvise ulike kosmetiske produkter på en sensuell måte. Hennes sorgløse liv blir snudd på hodet da hun blir utsatt for en brutal voldtekt av sin yngre søsters lærer, komponisten Gordon Stuart (Chris Sarandon). Under rettssaken blir spørsmålet om hvorvidt hun selv var skyld i voldtekten på grunn av at hun gjennom sine sexy poseturer i reklamene hadde fristet mannen? Gjerningsmannen blir frikjent, men da han voldtar hennes lillesøster (Mariel Hemingway) tar hun i raseri loven i egne hender.

## Om filmen
*Lipstick* ble i 1977 nominert til en Golden Globe for Best Acting Debut in a Motion Picture (Mariel Hemingway).

Filmen fikk dårlig mottakelse av kritikerne da den kom. Hovedkritikken gikk ut på at den er altfor spekulativ rundt sin behandling av temaet voldtekt, og blir flere steder omtalt som en såkalt «exploitation film». Den har fått 14 % på Rotten Tomatoes.

## Trivia
To indiske nyinnspillinger ble lagd på begynnelsen av 1980-tallet: *Insaaf Ka Tarazu* (1980) og Edi *Dharmam Edi Nyayam* (1982).

## I rollene
(utvalg)
* Margaux Hemingway –  Chris McCormick 
* Mariel Hemingway –  Kathy McCormick 
* Chris Sarandon –  Gordon Stuart 
* Perry King –  Steve Edison 
* Robin Gammell –  Nathan Cartright 
* John Bennett Perry –  Martin McCormick 
* Anne Bancroft –  District Attorney Carla Bondi

## Referanser


## Eksterne lenker
*
* VHS videocover  (svensk VHS utgitt av Mariann video rundt 1982, begge sider)
Larv

**Larv** er et småsted i Vara kommune i Västra Götalands län i landskapet Västergötland i  Sverige. I 2005 var Larv regnet som et tettsted, og hadde da 216 innbyggere, men i 2010 var innbyggertallet sunket under 200, som er grensen for å regnes som tettsted i Sverige.

## Referanser
Christian Pfannberger

**Christian Pfannberger** (født 9. desember 1979 i Judenburg) er en østerriksk tidligere profesjonell landeveissyklist.
I 2004 ble han utestengt i to år etter å ha testet positivt for testosteron. Han kom tilbake og fikk et gjennombrudd våren 2008 i Ardennes-klassikerne med 6.-plass i Amstel Gold Race, 9.-plass i La Flèche Wallonne og 5.-plass i Liège-Bastogne-Liège. I mars 2009 testet han positivt for EPO, og ble dermed utestengt på livstid.

## Referanser


## Eksterne lenker
*
Buenos Aires-klassen

**Buenos Aires-klassen** var en argentinsk skipsklasse som bestod av syv jagere. Klassen var en modifisert variant av den britiske «G»-klassen og alle jagerne ble bygget i Storbritannia.

Klassen bestod av følgende skip:

* **ARA «Buenos Aires»** – Bygget av Vickers-Armstrong og sjøsatt 21. september 1937. Tatt ut av tjeneste 1971.
* **ARA «Corrientes»** – Bygget av Vickers-Armstrong og sjøsatt 21. september 1937. Sank etter kollisjon med krysseren ARA «Almirante Brown» under en øvelse 3. oktober 1941.
* **ARA «Entre Rios»** – Bygget av Vickers-Armstrong og sjøsatt 21. september 1937. Tatt ut av tjeneste 1973.
* **ARA «Misiones»** – Bygget av Cammell Laird og sjøsatt 23. september 1937. Tatt ut av tjeneste 3. mai 1971.
* **ARA «San Juan»** – Bygget av John Brown og sjøsatt 24. juni 1937. Tatt ut av tjeneste 1973.
* **ARA «San Luis»** – Bygget av John Brown og sjøsatt 23. august 1937. Tatt ut av tjeneste 3. mai 1971.
* **ARA «Santa Cruz»** – Bygget av Cammell Laird og sjøsatt 3. november 1937. Tatt ut av tjeneste 1973.

## Kilder

*
Fylkesvei 7566

**Fylkesvei 7566** går mellom Rundåsen og Ballangen i Narvik kommune.

Frem til 2019 hadde veien betegnelsen fylkesvei 739 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Guanghan

**Guanghan** (kinesisk: 广汉; pinyin: *Guǎnghàn*) er et kinesisk byfylke i byprefekturet Deyang i provinsen Sichuan. 

Befolkningen var på  innbyggere i 1999.

## Næringsveier
De viktigste næringsveier er turisme, farmasøytisk produksjon og bygningsmaterialer. Turistene kommer stort sett på dagsturer fra Sichuans hovedstad Chengdu knapt 40 kilometer sønnenfor for å besøke museumsområdet ved det epokegjørende arkeologiske utgravningsfeltet Sanxingdui.  

Regionen blir stadig mer industrialisert. Guanghan har også et universitet for flyvning, Kinas sivilluftfartsuniversitet, som utdanner en høy andel av Folkerepublikken Kinas piloter, flyveledere, kabinpersonal, luftfartsadministratorer og så videre. Det er, når undercampusene medregnes, det største høyere lærested for sivil luftfart i hele Asia. 

## Kulturminner
Det arkeologiske funnstedet Sanxingdui ble i 1988 oppført på Folkerepublikken Kinas liste over kulturminner. Det antas at Sanxingduikulturen, inklusive en forløperkultur, eksisterte mellom 2800 og 800 f.Kr.. Funnene fra Sanxingdui har overrasket arkeologene fordi de oppviser en kunstnerisk stil som er fullstendig annerledes enn hva man ellers kjente fra kinesisk kunst fra den samme tiden.

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

## Referanser


## Eksterne lenker
https://web.archive.org/web/20070928032007/http://www.dyzw.gov.cn/en/Readcity.asp?NewsID=2159
http://www.chinahighlights.com/photo/chengdu/sanxingdui-museum-in-guanghan/
Den russiske nihilistbevegelsen

**Nihilistbevegelsen** (fra fransk *nihiliste*, av latin *nihil*, 'intet' var en filosofisk, kulturell og revolusjonær bevegelse i Det russiske keiserdømmet på slutten av 1800- og begynnelsen av 1900-tallet, som nihilismens bredere filosofi stammer fra og som satte spørsmålstegn ved alle gitte former for gitte idéer og sosiale normer.
 På russisk kom ordet *nigilizm* (russisk: нигилизм; som betyr «nihilisme», fra latin *nihil*, «intet, ingenting»).
 til å representere bevegelsens utholdende og uforsonlige angrep på moral, religion og det tradisjonelle samfunnet. Selv om den ennå ikke var navngitt, oppsto bevegelsen fra en generasjon av unge radikalere som var desillusjonert av fortidens sosiale reformatorer, og fra et økende skille mellom de gamle aristokratiske intellektuelle og den nye radikale intelligentsia.

Som bare en tidlig form for nihilistisk filosofi, så russisk nihilisme all moral, filosofi, religion, estetikk og sosiale institusjoner som var på plass som verdiløse og meningsløse, men så ikke nødvendigvis meningsløshet i all etikk, kunnskap og menneskeliv. Som tankegods la den imidlertid til teorier om hard determinisme, ateisme, materialisme, positivisme og egoisme i et mål om å assimilere og særskilte kjerneelementer fra opplysningstiden inn i Russland, samtidig som den forkastet den forrige generasjonens vestlige tilnærming. Nihilistene gikk inn for fullstendig frihet for alle individer, noe som sjokkerte det russiske etablissementet. Idéene deres fikk politisk virkning, da de gikk inn for politiske og demokratiske reformer. Nihilistene ble fordømt som «agitatorer», og etter drapet på tsar Aleksander II ble de i Vest-Europa kjent for å bruke vold og terrorisme som politisk virkemiddel.

## Referanser


## Se også
*Narodnik
Tråvad

**Tråvad** er et tettsted i Vara kommune i Västra Götalands län i landskapet Västergötland i  Sverige. I 2010 hadde tettstedet 448 innbyggere.

## Referanser
Mathias Lillmåns

**Mathias «Vreth» Lillmåns** (født 30. august 1982) er vokalisten for det finske bandet Finntroll,og har vært det siden 2006. Før han kom til Finntroll var han i band som Carnaticum, Chthonian, Degenerate og Twilight Moon.

## Eksterne lenker
* 
*
Vesterålen golfbane

**Vesterålen golfbane** er en 6-hulls kortbane som ligger på Kjerringnes mellom Sortland og Sigerfjord. Banen ligger i vanskelig terreng og regnes som noe vanskelig.
Lucien Van Impe

**Lucien Van Impe** (født 1946) er en tidligere profesjonell belgisk syklist, som var aktiv fra 1969 til 1987. Han var klart best som klatrer og var bl.a. med hele 15 ganger i Tour de France, som han vant i 1976. Han vant klatretrøya i Tour de France hele seks ganger og to ganger i Giro d'Italia.

## Meritter (utvalg)
* Sammenlagt Tour de France (1976)
* Klatretrøya (Tour de France) (1971, 1972, 1975, 1977, 1981, 1983)
* 2.-plass Tour de France (1981)
* 3.-plass Tour de France (1971, 1975, 1977)
* Ni etappeseirer i Tour de France 
* Klatretrøya (Giro d'Italia) (1982, 1983)
* Belgisk mester på landevei (1983)

## Eksterne lenker
*
Dalane kristne skole

**Dalane kristne skole** var en kristen friskole (privatskole) som ble startet i 1991. Den var eid og drevet av Dalane menighet i Det evangelisk-lutherske kirkesamfunn. Skolen var en grunnskole for elever fra 1. til 10. årstrinn, offentlig godkjent, med statsstøtte, og befant seg i Egersund i Rogaland. Skolen hadde 11 elever første skoleår (91/92). Elevtallet økte jevnt år for år, og var på over 60 elever på det meste. Etter ca 25 års drift begynte skolens elevtall å gå nedover, og i juli 2013 ble den nedlagt fordi elevtallet var for lavt. Det hadde også vært vanskelig å få i stand et permanent godkjent skolebygg. 

## Eksterne lenker
Skydancer

***Skydancer*** er Dark Tranquillitys debutalbum.

## Sporliste
#«Nightfall by the Shore of Time» − 4:46
#«Crimson Winds» − 5:28
#«A Bolt of Blazing Gold» − 7:14	
#«In Tears Bereaved» − 3:50
#«Skywards» − 5:06
#«Through Ebony Archways» − 3:47
#«Shadow Duet» − 7:05
#«My Faeryland Forgotten» − 4:38
#«Alone» − 5:45